26.11.2014 Jurnalul Oficial al Uniunii Europene L 339/9 DECIZII DECIZIA COMISIEI din 11 iunie 2014 privind ajutorul de stat SA.18832 (2013/C) (ex 2013/NN) (ex 2011/MX) (ex N 44/2005) pus în apli- care de Lituania pentru reducerea accizelor la biocarburanți [notificată cu numărul C(2014) 3600] (Numai textul în limba lituaniană este autentic) (Text cu relevanță pentru SEE) (2014/830/UE) COMISIA EUROPEANĂ, având în vedere Tratatul privind funcționarea Uniunii Europene, în special articolul 108 alineatul (2) primul paragraf, după ce părțile interesate au fost invitate să îşi prezinte observațiile în conformitate cu dispoziția (dispozițiile) menționată (menționate) mai sus, (') întrucât: I. PROCEDURĂ (1) Începând din 2006, Direcţia Generală Concurenţă efectuează în fiecare an un exercițiu de monitorizare ex post pe baza unui eșantion de măsuri de ajutor puse în aplicare de statele membre. Schema de reducere a accizelor la biocarburanți aplicată de Lituania a fost inclusă în exercițiul de monitorizare din 2011, în cadrul căruia Comisia a analizat modul în care statele membre au pus în aplicare un eşantion de scheme existente, pentru perioada 2009-2010. Această schemă a fost aprobată de Comisie cu numărul de caz N44/2005, prin decizia K (2005) 2957C din 27 iulie 2005 (denumită în continuare „decizia Comisiei”). (2) Prin scrisorile din 7 octombrie 2011, 27 ianuarie 2012 și 26 iunie 2012, Comisia a solicitat Lituaniei să furni- zeze informațiile necesare în vederea evaluării modului în care schema de ajutor a fost pusă în aplicare în 2009 și 2010. Lituania a furnizat informațiile solicitate prin scrisorile din 10 noiembrie 2011, 24 februarie 2012 şi 18 iulie 2012. (3)  Prin scrisoarea din 17 iulie 2013, Comisia a informat Lituania asupra faptului că a hotărât să inițieze procedura prevăzută la articolul 108 alineatul (2) din Tratatul privind funcţionarea Uniunii Europene în legătură cu schema de ajutoare, deoarece Comisia era preocupată de o posibilă utilizare abuzivă a ajutoarelor. Autorităţile lituaniene şi-au prezentat observațiile la 13 august 2013. (4)  Decizia Comisiei de a iniția procedura a fost publicată în Jurnalul Oficial al Uniunii Europene la 8 noiembrie 2013. Comisia a invitat părțile interesate să își prezinte observațiile. (5)  Comisia nu a primit observații de la părţile interesate. IL DESCRIEREA SCHEMEI DE AJUTOARE (6)  Schema N 44/2005 consta într-o reducere a accizelor la biocarburanții amestecați cu carburanți fosili. Această reducere se aplica numai componentei de biocarburanți din amestec. În consecință, rata accizei aplicabile produ- selor pe bază de amestec de biocarburanți a fost redusă în funcţie de proporția de biocarburanți din amestecul final. () J0C323,8.11.2013,p. 74.